চন্দ্ৰপৃষ্ঠত প্ৰকাণ্ড গাঁত; গাঁত দেখি হঠাৎ থমকি ৰ’ল ৰ’ভাৰ প্ৰজ্ঞান!

চন্দ্ৰষ্ঠত ভ্ৰমণ কৰি থকাৰ মাজতে ২৭ আগষ্টৰ দিনা প্ৰজ্ঞানৰ সন্মুখত হঠাতে প্ৰত্যক্ষ কৰা গ’ল এটা প্ৰকাণ্ড গাঁত। জানিব পৰা মতে প্ৰায় ৪ মিটাৰ দ গাঁত দেখি ৰৈ গ’ল প্ৰজ্ঞান। গাঁত দেখি ৰৈ যোৱা প্ৰজ্ঞানক পথ সলনি কৰিবলৈ পুনৰ আদেশ প্ৰেৰণ কৰা হয়। সেই আদেশমৰ্মে প্ৰজ্ঞানে নতুন পথ লয়।

ভাৰতীয় মহাকাশ গৱেষণা সংস্থাই জনোৱা মতে, ই এতিয়া সুৰক্ষিতভাৱে এটা নতুন পথ বাছি লৈছে। ইছৰোৱে ব্যক্ত কৰিছে যে ৰভাৰ প্ৰজ্ঞানে প্ৰায় ৩ মিটাৰ দূৰত্বত অৱস্থান লোৱাৰ সময়তে এই গাঁতটো প্ৰত্যক্ষ কৰে। অন্যথা গাঁতত সোমোৱাৰ পিছত হয়তো প্ৰজ্ঞানৰ যাত্ৰা ইয়াতেই ৰুদ্ধ হ’ল হয়।